Ka Bibeleng ho na le mehlala e mengata e bontšang kamoo Jehova a ileng a tšoara bahlanka ba hae kateng. Mohlala, ho 1 Samuele 3:​1-18, hlokomela kamoo Jehova a ileng a tšoara Samuele ka mosa le ho mo thusa ha a sa le monyane hore a bolelle Moprista ea Phahameng Eli molaetsa oa kahlolo. Jehova o laela bana hore ba hlomphe batho ba holileng, haholo-holo ba nang le matla a bolaoli. (Ex. 22:​28; Lev. 19:​32) Joale ak’u nahane hore na Samuele o ne a ka ikutloa joang ha a ne a se a tlameha ho ea ho Moprista Eli ho ea mo bolella kahlolo ea Jehova. Bibele e re Samuele “o ne a tšaba ho bolella Eli se hlahileng.” Empa Jehova o ile a etsa hore Moprista Eli a hlakeloe hore ke eena ea bitsang Samuele. Kahoo, Moprista eo o ile a re Samuele a mo bolelle na ho etsahetseng le hore a ‘se ke a mo patela’ letho. Ka tlhompho eohle Samuele o ile a “mo bolella mantsoe ’ohle.” Molaetsa oo o ne o tšoana le oo a ileng a o fumana pejana. (1 Sam. 2:​27-36) Pale ena e re ruta hore Jehova oa nahanela ebile o bohlale. w18.09 23 ¶2; 24 ¶4-5